CELEX: 32011R0331
Language: lt
Date: 2011-04-06 00:00:00
Title: 2011 m. balandžio 6 d. Komisijos reglamentas (ES) Nr. 331/2011, kuriuo iš dalies keičiamos Reglamento (EB) Nr. 1120/2009 nuostatos dėl žemės naudojimo kanapėms auginti įgyvendinant Tarybos reglamente (EB) Nr. 73/2009 nustatytą bendrosios išmokos schemą

7.4.2011   
            
            
               LT
            
            
               Europos Sąjungos oficialusis leidinys
            
            
               L 93/16
            
         KOMISIJOS REGLAMENTAS (ES) Nr. 331/2011
   2011 m. balandžio 6 d.
   kuriuo iš dalies keičiamos Reglamento (EB) Nr. 1120/2009 nuostatos dėl žemės naudojimo kanapėms auginti įgyvendinant Tarybos reglamente (EB) Nr. 73/2009 nustatytą bendrosios išmokos schemą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 39 straipsnio 2 dalį,
   kadangi:
   
               (1)
            
            
               Reglamento (EB) Nr. 73/2009 39 straipsnio 1 dalyje nustatyta, kad plotai, naudojami kanapėms auginti, atitinka tiesioginės paramos skyrimo reikalavimus tik tuo atveju, jeigu auginamų veislių kanapėse yra ne daugiau kaip 0,2 % tetrahidrokanabinolio.
            
         
               (2)
            
            
               Reglamento (EB) Nr. 73/2009 124 straipsnio 3 dalyje nustatyta, kad to reglamento 39 straipsnis taikomas plotams pagal vienkartinės išmokos už plotus schemą.
            
         
               (3)
            
            
               2009 m. spalio 29 d. Komisijos reglamento (EB) Nr. 1120/2009, kuriuo nustatomos išsamios Tarybos reglamento (EB) Nr. 73/2009, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams, III antraštinėje dalyje numatytos bendrosios išmokos schemos taikymo taisyklės (2), 10 straipsnyje nustatyta, kad teisės į išmokas už kanapių plotus nustatomos atsižvelgiant į Bendrajame žemės ūkio augalų rūšių veislių kataloge pateiktų veislių, išskyrus Finola ir Tiborszállási, sėklos naudojimą, ir numatytas sėklos sertifikavimas.
            
         
               (4)
            
            
               Suomija ir Vengrija pranešė Komisijai duomenis apie tetrahidrokanabinolio kiekį Suomijoje auginamos Finola veislės ir Vengrijoje auginamos Tiborszállási veislės kanapėse; duomenys rodo, kad minėtas kiekis per praėjusius metus buvo mažesnis negu 0,2 %.
            
         
               (5)
            
            
               Remdamasi šia informacija, Komisija mano, kad šių veislių kanapės turėtų būti atitinkamose valstybėse narėse patvirtintos kaip atitinkančios tinkamumo kriterijus.
            
         
               (6)
            
            
               Todėl Reglamentas (EB) Nr. 1120/2009 turėtų būti atitinkamai iš dalies pakeistas.
            
         
               (7)
            
            
               Šiame reglamente numatytos priemonės atitinka Tiesioginių išmokų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1120/2009 10 straipsnis iš dalies keičiamas taip:
   
      „10 straipsnis
      Kanapių auginimas
      Taikant Reglamento (EB) Nr. 73/2009 39 straipsnį, teisės į išmokas už kanapių plotus nustatomos atsižvelgiant į tų metų, už kuriuos skiriama išmoka, kovo 15 d. pagal Tarybos direktyvos 2002/53/EB (3) 17 straipsnį paskelbtame Bendrajame žemės ūkio augalų rūšių veislių kataloge pateiktų veislių sėklos naudojimą. Vis dėlto plotai, kuriuose auginamos Finola veislės kanapės, paramos skyrimo reikalavimus atitinka tik Suomijoje, o plotai, kuriuose auginamos Tiborszállási veislės kanapės, paramos skyrimo reikalavimus atitinka tik Vengrijoje. Sėkla sertifikuojama vadovaujantis Tarybos direktyva 2002/57/EB (4).
   
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. balandžio 6 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 30, 2009 1 31, p. 16.
   
      (2)  OL L 316, 2009 12 2, p. 1.
   
      (3)  OL L 193, 2002 7 20, p. 1.
   
      (4)  OL L 193, 2002 7 20, p. 74.“